SSV: Toshkent shahridagi maxsus kovid-poliklinikalari tun-u kun faoliyat olib bormoqda

Koronavirus infeksiyasining aholi orasida keng tarqalishini oldini olish va uning asoratlarini yanada kamaytirish maqsadida Toshkent shahrining 12 ta tumanida COVID-19 ga ixtisoslashgan maxsus poliklinikalar faoliyati qayta tashkil etildi. Bu haqda Sog‘liqni saqlash vazirligi xabar qildi.
Qayd etilishicha, bir kunda 24 soat davomida faoliyat olib boruvchi ushbu muassasalarning asosiy vazifasi xastalikni erta bosqichlarda aniqlash, bemorlarga o‘z vaqtida tashxis qo‘yish hamda zarur davo muolajalarini olib borishdan iborat.
Ular quyidagi manzillarda joylashgan:
Ushbu muassasalarda koronavirusni aniqlash bo‘yicha ekspress va PZR test olish, birinchi yordam ko‘rsatish, rentgen tekshiruvlarini o‘tkazish, kasallikning og‘ir darajalari qayd etilgan bemorlarni tez yordam mashinalari orqali koronavirusga ixtisoslashgan shifoxonalarga yetkazish kabi imkoniyatlar mavjud.